kardosdrur/scandi-wiki huggingface dataset:
Sat.1

Sat.1 (SatellitenFernsehen GmbH) er en tysk kommerciel tv-kanal. Kanalen begyndte sine udsendelser i januar 1984 én dag før RTL og er således den ældste privatejede kommercielle tv-kanal i Tyskland.

Kanalen startede som PKS (Programmgesellschaft für Kabel und Satellitenrundfunk), men skiftede allerede i januar 1985 navn til Sat.1. De første udsendelser kunne kun ses af få kabel-tv-seere. Programmerne bestod dengang af gamle film, hovedsagligt fra KirchMedias arkiver, amerikanske hit-serier og quizzer. Senere blev stationen kendt for sin egenproduktion af serier og tv-film. I Tyskland har kanalen status af Vollprogram, hvilket ligesom must carry betyder, at alle kabelnet distribuerer kanalen. Kanalen sendes desuden i særlige versioner i Østrig og Schweiz. I Tyskland har kanalen en markedsandel (share) på 10,2%.

Sat.1 er en del af ProSiebenSat.1 Media. Kanalen distribueres via fleste kabel-tv-selskaber i Danmark.

Eksterne henvisninger 

 Sat.1's hjemmeside

Tv-kanaler fra Tyskland
Etableret i 1984
ProSiebenSat. 1 Media
Lyckeby

Lykkeby og Lykå, () var en dansk middelalderby i Øster Herred i Blekinge. Lyckeby er i dag en bydel i Karlskrona kommun ved Lyckebyåns udløb, Blekinge län i Sverige.

Historie 
Byen nævnes for første gang i 1449, året hvor Claus Nielsen Sparre erhvervede nogle grunde i den sydlige udkant, hvor han byggede en gård og anlagde et mindre slot. Claus Nielsen Sparre var foged for Iver Axelsen Thott og som høvedsmand i Lykå Len, der bestod af det østlige Blekinge, fik han sæde i Lykkeby. I 1507 hærgedes Blekinge af svenskerne, og Lykkeby med slot blev plyndret og brændt ned.

I 1545 blev slottet, efter ordrer fra kong Christian II, genopført på det gamle anlæg af rigsråd Ebbe Knudsen Ulfeldt, som skulle bygge en ny "permanent bolig", som bedre kunne modstå bøndernes angreb, hvis de gjorde oprør. Den nu forstærkede fæstning, som var rektangulær og forsynet med to hjørnetårne, stod færdigbygget i 1560. Blekinge var på dette tidspunkt et grænseland og Lykå hærgedes i krigene mellem Sverige og Danmark. I 1564 under Den Nordiske Syvårskrig blev byen igen brændt ned. 

I 1600 mistede Lykkeby sine købstadsprivilegier, idet Christian 4. ville styrke den nyanlagte by Christianopel i stedet, og i 1601 befalede kongen, at slottet skulle nedrives, hvorefter stenene blev anvendt til at forstærke befæstningen af Christianopel.

Efter Freden i Roskilde i 1658 tilfaldt Lykkeby Sverige. I 1690 var fattigdommen så stor, at byen ikke havde råd til at holde en præst. I 1736 styrtede kirken sammen. 

Senere gav Lykkeby navn til Lyckeby landkommune, som blev indlemmet i Karlskrona kommun i 1967.

Udgravning 
I det gamle Lykkeby, beliggende nord for slottet, gennemførtes arkæologiske udgravninger i begyndelsen af 1970'erne. I området "Lyckeby fläck" blev der fundet brolagte gader og resterne af huse med fundament af kampesten. Ordet "flæck" kommer fra det middelalderligt plattyske for købstad og ordet "lyck" er et ældre ord for lås, hvilket tyder på, at åløbet, som er indsnævret ved Lykkeby, tidligere har kunnet afspærres.

Seværdigheder 

Bydelens seværdigheder er blandt andre brostensbelagte gader samt ruinen af Lykkeby Slot (), der forsvarede byen i middelalderen og var sæde for Lykkeby lens høvedsmand. Ved broen over Lyckebyån ligger den gamle vandmølle Kronokvarnen, der malede mel til den svenske flåde. Sammen med Flådehavnen Karlskrona blev vandmøllen i 1998 optaget på UNESCOs Verdensarvliste. I Lyckeby finder man også Lyckeby kilde med sit karakteristiske pumpehus fra 1700-tallet.

Kilder

Se også 
Avskær
Elleholm
Kristianopel

Eksterne henvisninger 

 Billeder af Lykkeby slotruiner

Danmarks historie
Slotte i Blekinge
Ruiner i Sverige
Karlskrona
Tatjana Kusnetsova

Tatjana Dmitrijevna Kusnetsova ( ; født 14. juli 1941, død 28 august 2018) er en russisk kosmonautaspirant, der aldrig fløj i rummet. Hun fungerede som kosmonautaspirant til 1969, hvor hun stoppede sin karriere.

Karriere 
I 1962 blev hun udvalgt til kosmonautkorpset, fordi hun havde dyrket faldskærmsudspring. Ud af mere end 400 ansøgere blev 5 udvalgt: Tatjana Kusnetsova, Irina Solovjova (), Sjanna Jorkina (), Valentina Ponomarjova (), og Valentina Teresjkova.

Kosmonauter fra Sovjetunionen
Nättraby

Nättraby er en by i Karlskrona kommune i Blekinge län, Sverige. Den har  indbyggere.

Den daværende Nättraby kommune, der lå i Medelsted Herred, blev i 1974 indlemmet i Karlskrona kommune.

Ved byen ligger Skärva herregård, som siden 1998 har været på UNESCOs Verdensarvsliste, sammen med Flådehavnen Karlskrona.

Byer i Karlskrona kommun
Arbejdsgruppe

En arbejdsgruppe er en ekspertorienteret arbejdsmetode, der arbejder med et projekt beskrevet ud fra et givet kommissorium. En arbejdsgruppe består af eksperter, der vurderer og arbejder på et givet emne. Sammensætningen af en arbejdsgruppe er ofte tværfagligt således, at de sagkyndige har forskellig tilgang til emnet.

Forhandling
Virksomhedsledelse
Arbejdsliv
Vittus Andersson

Vittus Andersson (død i 1688) ejede Trossö, øen hvorpå Karlskrona i Blekinge, Sverige, blev bygget. Andersson var dermed øens sidste bonde.

Øen med den beskyttende skærgård og en isfri havn, var et strategisk ideelt sted at bygge en flådehavn. I 1679 besøgte kong Karl XI selv stedet, for at forvisse sig om dets egnethed. Man opdagede dog, at øen var ejet af Vittus Andersson. Bonden var ikke interesseret i at sælge til kongen, og gjorde modstand. Andersson endte med at blive fængslet i en perioden, og jorden blev tvangsindløst.

En mindesten er sat over Vittus Andersson på Nättraby kirkegård, uden for Karlskrona, hvor han blev begravet. Stenen står dog ikke på Anderssons faktiske gravsted.

Ekstern henvisning 
 Vittus – den siste bonden på Trossö (på svensk)

Karlskrona
Guru

Guru er en betegnelse i indiske religioner og vestlige yogabevægelser, for en person, der har nået en høj grad af åndelig indsigt, og som derfor er i stand til at undervise eller fungere som spirituel vejleder.

Gurubegrebet er centralt i hinduisme, buddhisme og sikhisme. For tilhængere af disse religioner, er det vigtigt at finde en guru, man har respekt for og som man kan stole på.

I vesten bruges ordet guru også som en humoristisk betegnelse for en person, som er ekspert inden for et område.

Samfund
Religion
Titler
Dansk Ekspeditionsfond

Dansk Ekspeditionsfond var oprindeligt en fond, der skaffede økonomisk støtte til Galathea 2-ekspiditionen (1950-1952) og andre af tidens ekspeditioner.

Fonden fra 2005 
I forbindelse med planlægningen af Galathea 3 valgte Jyllands-Posten og Ministeriet for Videnskab, Teknologi og Udvikling, at den til lejligheden oprettede erhvervsdrivende fond, der skulle sikre finansieringen af projektet, skulle have samme navn for at bevare det historiske islæt.

Fonden blev stiftet den 8. februar (2005) af Ministeriet for Videnskab, Teknologi og Udvikling, der ved samme lejlighed indbetalte fondens grundkapital på 300.000.

Referencer 

 http://www.galathea3.dk/dk/Menu/Om+os 

Ekspeditionsfond
Entitet

Entitet (fra latin ens, «det som er», afledt af esse, «være») er i filosofien et begreb for noget som har eksistens, et ontologisk samlebegreb som betegnelse for alt eksisterende uanset om det er levende, ikke-levende, tanke eller fiktion. Således er genstande (incl. apparat), egenskaber, processer, idéer, teorier, territorier osv. entiteter.

Traditionelt betegner udtrykket et eller andets uspecificerede væren, blot dette at der er tale om eksistens af et eller andet (at-hed, ty. Dassheit), i modsætning til en specificeret væren, en "hvad-hed": hvad er det væsentlige ved dette eksisterende, hvortil det latinske quidditas (ty. Washeit) kan anvendes. Om Duns Scotus' "dette-her-hed" bruges det latinske udtryk haeccietas (ty. Diesheit) 

I betydningen "skabning" bruges ordet entitet meget ofte om overnaturlige væsner, for eksempel i Erwin Neutzsky-Wulffs bøger om det overnaturlige, jævnfør også en filmtitel som The Entity.

Se også 
 Ontologi – Væsen – Essentialisme
 Om [[Johannes Duns Scotus#Haecceitas, "dette-her-hed"|haecceitas]] ("dette-her-hed", ty. Diesheit) hos Johannes Duns Scotus, 1266-1308
 ER-diagram - fra Entity-Relationship diagram

Referencer 

 
Filosofi
Filosofiske grundbegreber

cs:Entita
ja:物
Le Monde

Le Monde (da.: Verden) er et fransk dagblad med et oplag på 350 039 (2006). Den anses for at være en af Frankrigs førende aviser og er ofte den franske avis, som det er lettest at få fat på i ikke-fransktalende lande.
Avisen blev grundlagt af Hubert Beuve-Méry efter general Charles de Gaulles opfordring, efter den tyske hær var drevet ud af Paris under 2. verdenskrig. Avisen byggede videre på Le Temps. Beuve-Méry satte som betingelse for at gå ind i projektet, at avisen fik total redaktionel uafhængighed, og sådan blev det. Første udgave af Le Monde udkom 19. december 1944. Avisen udkommer i det såkaldte berlinerformat.

Politisk har avisen historisk været beskrevet som centrum-venstre, men dets nuværende redaktionelle linje kan nok mere beskrives som værende moderat. Nogle kritikere har beskyldt avisen for at være farvet i tidligere præsident Jacques Chiracs retning. I 1981 støttede Le Monde socialisten François Mitterrand med henvisning til at det var sundest for Frankrig at udskifte det regerende parti. 

Avisens internetudgave har været online siden 19. december 1995.

Nuværende chefredaktør er Alain Frachon.

Eksterne henvisninger 

 Le Mondes hjemmeside

Aviser fra Frankrig
Etableret i 1944
Charlotte Strandgaard

Charlotte Strandgaard (født 15. februar 1943 i Brørup, død 9. oktober 2021 på Glostrup Hospital) var en dansk forfatter. Hun skrev mere end 50 romaner, digtsamlinger og andre udgivelser.

Charlotte Strandgaard tilbragte det meste af sin barndom i Aarhus. Hun var datter af litteraten Jens Kruuse og oversætteren Annabeth Kruuse. Hun fik en opvækst i et akademisk, bogrigt miljø, hvor adskillige forfattere og kunstnere kom.

Ud over sit skønlitterære forfatterskab beskæftigede Strandgaard sig med skolekulturelle problemer som mobning, racisme, voldsramte børn mv.

Charlotte Strandgaard var en af flere kulturpersonligheder, der den 6. juli 1970 røg hash på Kulturministeriets trappe i en aktion for fri hash.

Bibliografi 
 Udvalgte digte 1965-2021, Det aarhusianske forlag Herman & Frudit
 Pandoras æske, 2007, Borgen (Roman)
 Tro, håb og angst, 2005 (faglitterær interviewbog)
 Tænk hvis det var dig, 2004 (faglitteratur)
 Uden hjem, 2001, Borgen (Roman)
 Sommetider lykkes det, 1999, Borgen (Roman)
 Midt iblandt os er Guds rige, 1999, Borgen (interviewbog)
 Gode hensigter, 1998, Borgen (Roman)
 Gråhårede børn, 1997 (Interviewbog)
 11 dage i november, 1997, Borgen (Roman)
 Den grønne nøgle, 1995, Modtryk (Roman)
 Lille Menneske, (original udgave 1982) 1990, Borgen
 Livsangsten, Gade op og gade ned, 1973 (digt)
 Lykke lige nu, 1981 (novelle)

Kilder

Eksterne henvisninger 
 

Romanforfattere fra Danmark
Faglitterære forfattere fra Danmark
Selvbiografer fra Danmark
Danskere i 1900-tallet
Danskere i 2000-tallet
Personer i Kraks Blå Bog (afdøde)
Politikere fra VS
Politikere fra SF
Personer i Dansk Kvindebiografisk Leksikon
Dansksprogede forfattere fra Danmark
Berliner Zeitung

Berliner Zeitung, grundlagt 21. maj 1945, er en tysk avis, der udgives fra Berlin. Avisen er den eneste østtyske avis, der har opnået national betydning siden genforeningen. I 2003 var avisen den største abonnementsavis i Berlin – weekendudgaven udkommer i 207.800 eksemplarer og læses af 468.000 berlinere. Til hverdag er oplaget 184.709.

Efter Berlinmurens fald blev avisen opkøbt af Gruner + Jahr og den britiske udgiver Robert Maxwell. Gruner + Jahr blev senere eneejer og relancerede avisen i 1997 med helt nyt design. Det var målet at gøre Berliner Zeitung til Tysklands svar på Washington Post. Avisen blev beskrevet som en "ung, moderne og dynamisk" avis for hele Tyskland. Gruner + Jahr solgte imidlertid avisen i 2002 til udgivergruppen Holtzbrinck. De tyske konkurrencemyndigheder forbød salget, idet Holtzbrinck allerede ejdede en anden stor Berlin-avis, Der Tagesspiegel. 

I efteråret 2005 blev Berliner Zeitung så solgt til britiske Mecom Group og amerikanske Veronis Suhler Stevenson og avisen blev dermed den første i Tyskland, der er kontrolleret af udenlandske ejere. Det anslås at købsprisen androg mellem 1,1 og 1,3 mia. kr. Medarbejderne kritiserede saget og frygtede, at Mecom-bossen David Montgomerys krav om profit ville gå ud over avisens journalistiske kvalitet.

Eksterne henvisninger 
 Berliner Zeitungs hjemmeside

Aviser fra Tyskland
Etableret i 1945
Arado Ar 196

Arado Ar 196 er et mindre tosædet militært pontonfly udviklet i Tyskland i 1938 af Arado Flugzeugwerke, Warnemünde.

Flyet har en tomands besætning (pilot og observatør) og har en 960 hk BMW 132K nicylindret stjernemotor. Det er 11 m langt og har en spændvidde på 12,4 m samt en højde på 4,4 m. Flyets nettovægt er på 2990 kg og i kampklar stand 3730 kg. Det kan opnå en maksimalhastighed på 310 km/t. Bevæbningen er med to 20 mm maskinkanon (MG FF) indbygget i vingerne, et 7,92 mm maskingevær (MG 17) fastmonteret i flyets næse samt et 7,92 mm maskingevær (MG 15) i en bevægelig affutage (observatørgevær). Flyet kunne yderligere bære to SC 50 kg bomber ophængt under planerne.

Arado Ar 196 blev anvendt af Luftwaffe i hele den besatte del af Europa til sørekognoscering, eskortering af konvojer, sømineudlægning og ubådsbekæmpelse. Værnemagten udstationerede under krigen flere Ar-196 ved Vandflyvestation Aalborg. 

Arado Ar 196 blev også udstationeret på de tyske slagskibe, lommeslagskibe og svære krydsere. En katapult sendte dem i luften og en kran løftede dem om bord efter at de havde landet på vandet.

Kuriosum 
Et Arado Ar 196 deltog i Tintins ekspedition til Nordpolen i albummet Den mystiske stjerne fra 1941.

Eksterne henvisninger 
 The Encyclopedia of the World's Combat Aircraft, Salamander Books Limited, London 1976.

Vandflyver
Observationsfly
Militærfly fra Tyskland
Luftwaffe
Fly fra 2. verdenskrig
1-motors propelfly
PAM

Ordet PAM har flere betydninger:
 Pulse amplitude modulation
 Pommersk Medicinsk Akademi i Stettin (nu: Pomorski Uniwersytet Medyczny w Szczecinie (PUM))
 Point Accepted Mutations
Uldum Gademusik Festival

Uldum Gademusik Festival er en uldumsk festival, der tager udgangspunkt i glad musik, som de fleste kan synge med på. Udover musikscener, så vil der også være danseopvisning, kræmmermarked og veteranbiler, -motorcykler m.m. 

Festivalen afholdes i Uldum hvert år den første lørdag i juli. Overskuddet fra festivalen uddeles til lokale foreninger og borgergrupper i Uldum-området.

Historie 
Festivalen blev første gang afholdt i 1996 og har sit udspring i folkemusikkurserne på Uldum Højskole med musiklærer Flemming Sønderup i spidsen.

I 2019 blev idémanden Flemming Sønderup syg, og festivalen blev for første gang aflyst. I juni samme år gik Flemming Sønderup bort.

Så kom Covid-19, hvorfor folkene bag festivalen den 20. april var nødt til at aflyse festivalen. I 2021 spændte Covid-19 igen ben for festivalen, men efterhånden som landet blev lukket mere og mere op, så blev der arrangeret en særudgave af festivalen (Uldum Gademusik Festival ULTRA) den 27. august 2021 med musik fra 10.00-22.00. Der skulle stadigvæk tages mange forholdsregler ift. at holde afstand, vise Coronapas, registrere alle gæster m.m. Derfor blev det besluttet at flytte festivalen til Uldum Stadion.

I 2022 var Danmark igen blev åbnet op, men som så mange andre festivaler, så havde Uldum Gademusik Festival store problemer med at skaffe frivillige.

Den traditionelle festival blev igen aflyst og blev erstattet af "Hygge på torvet".

Vinteren 2022/2023 har folkene bag festivalen revurderet festivalens koncept, så der bl.a. ikke er brug for så mange frivillige.

Næste festival er planlagt til 1. juli 2023.

Scener 
Festivalpladsen bygges op omkring 2 musikscener samt 1 dansescene.

Eksterne henvisninger 
 Uldum Gademusik Festivals officielle hjemmeside

Hedensted Kommune
Musikfestivaler i Danmark
Lykkeby

Lykkeby kan henvise til flere stednavne :

 Lykkeby (Hanning Sogn) – en bebyggelse i Hanning Sogn
 Lykkeby (Blekinge) – en gammel dansk by i Blekinge; på svensk kaldes den Lyckå
Human Trafficking

Human Trafficking (dan.: menneskehandel) er en amerikansk – canadisk drama tv-miniserie fra 2005 af filminstruktør Christian Duguay (Art of War). Miniserien omhandler moderne kvindehandel og tvangsprostitution, en virkelighed der er hverdag for hundredtusindvis af kvinder verden over. 

Miniserien blev nomineret til to Golden Globe samt 11 andre priser.

Handling 

Nadia (Laurence Leboeuf), en 16-årig ukrainsk skolepige, Annie (Sarah-Jeanne Labrosse), en 12-årig amerikansk pige og Helena (Isabelle Blais), en 21-årig enlig tjekkisk mor, deler den skæbne at være taget til fange af kriminelle netværk af menneskehandlere, der sælger piger og kvinder til prostitution i Vesten og Mellemøsten. Nadia og Helena sælges til prostitution i USA, mens Annie pakkes ned for at blive solgt til Saudi Arabien. Bag netværket står mafialederen Karpovich (Robert Carlyle) med mange tilfælde af kidnapninger, tvangsprostitution og mord på samvittigheden. Den amerikanske agent Kate Morozov (Mira Sorvino) leder sammen med agent Bill Meehan (Donald Sutherland) kampen mod mafiaen og forsøget på at sætte kvinder fri.

Priser og nominationer

Golden Globes 
Best Actress In A TV Movie or Mini-Series: Mira Sovino (nomineret)
Best Actor In A TV Movie or Mini-Series: Donald Sutherland (nomineret)

Emmy Awards 
Human Trafficking blev nomineret til tre Emmy Awards, en i kategorien Creative Arts for Best Music og 2 for Primetime
 Best Actor In A TV Mini-Series: Donald Sutherland 
 Best Supporting Actor in a Mini-Series: Robert Carlyle.

Gemini Awards 
Human Trafficking vandt også tre Gemini Awards:
 Best Dramatic Mini-Series (Michael Prupas, Christian Duguay, Irene Litinsky)
 Best Costume Design (Marianne Carter)
 Best Production Design or Art Direction in a Dramatic Program or Series (Guy Lalande)

Samt nomineret til to andre Gemini Awards:
 Best Performance by an Actress in a Featured Supporting Role in a Dramatic Program or Mini-Series (Isabelle Blais)
 Best Sound in a Dramatic Program (Michel B. Bordeleau, Natalie Fleurant, Louis Gignac, Hans Peter Strobl)

Se også 
 Lilja 4-ever
 Traffick

Eksterne henvisninger 
 
 Officiel filmhjemmeside 
 Human Trafficking, anmeldelse på On-Z.dk
 Human Trafficking , anmeldelse på DVD venner.dk

Miniserier
Dramafilm fra USA
Amerikanske film fra 2005
Canadiske film fra 2005
Kriminalfilm fra USA
Skrammelorkestret BØWL

BØWL var et dansk skrammelorkester, som spillede musik indenfor genren "Showorkester". Orkestret blev grundlagt omkring 1990 og bestod af tolv medlemmer, der stort set alle var udøvende balmusikere. (pr. 12. december 2007).

Det eneste krav, man stillede til orkestrets medlemmer var, at ingen måtte spille på deres sædvanlige instrument. Alle orkestrets medlemmer optrådte med flere forskellige instrumenter, bl.a. keyboard, trompet, trombone, bas, guitar, harmonika, sax, pennywhistle og trommer samt wc-guitar, el-ukulele og lommetrombone. Orkestret, som havde en noget aparte påklædning, har bl.a. optrådt på Uldum Gademusik Festival og Visefestivalen i Egersund (Norge) i 2004.
Skrammelorkesteret BØWL stoppede den 1. januar 2015.

Ekstern henvisning 
 Skrammelorkesteret BØWL 

Musikgrupper fra Danmark
Musikgrupper fra 1992
Madison Square Garden

Madison Square Garden, ofte forkortet som MSG, kendt i daglig tale som The Garden, har været navnet på fire arenaer i New York, USA. Det er også navnet på den entitet, der ejer arenaen og flere af de professionelle sport franchises, der spiller der.

Der har været fire udgaver af arenaen. Det første Madison Square Garden åbnede i 1879 og lå på det nordøstlige hjørne af Madison Square (Madison Ave. & 26th St.), hvorfra arenaen har sit navn. Den næste arena blev opført samme sted. Efterfølgende blev der under ledelse af Tex Rickard bygget en ny 17.000-sæders arena (åbnet 15. december 1925) ved 50th Street og 8th Avenue, mens den nuværende arena, åbnet 14. februar 1968, ligger på 7th Avenue mellem 31st og 33rd Street, oven på Pennsylvania Station.

Madison Square Garden er hjemmebane for både NBA-klubben New York Knicks og NHL-holdet New York Rangers.

Arenaen udlåner sit navn til Madison Square Garden Network, et kabel-tv netværk, der udsender de fleste sportsbegivenheder der afholdes i arenaen, så vel som koncerter og underholdningsshows der finder sted i hallen. Netværket kontrolleres af Madison Square Garden L.P., en underenhed af Cablevision.

Bystyret i New York City har 2013 givet ejerne af Madison Square Garden ti år til at finde et andet sted på Manhattan, hvor de kan opføre en ny Madison Square Garden. Årsagen til flytningen er, at Pennsylvania Station skal udbygges for at klare fremtidens krav til højhastighedstog.

Eksterne links 
 Officiel hjemmeside

Arenaer i NBA
Arenaer i NHL
Bygninger, konstruktioner og anlæg på Manhattan
Multiarenaer i USA
Henry Ian Cusick

Henry Ian Cusick (født 17. april 1967) er en skotsk-peruviansk Emmy-nomineret skuespiller til både teater, film og tv. Han medvirker i blandt andet tv-serien Lost og spillefilmen Hitman der er baseret på det danskproducerede Hitman: Codename 47.

Eksterne henvisninger 

 

Skuespillere fra Skotland
Nordisk Film Lab

Nordisk Film Lab er et dansk filmlaboratorium, der er resultatet af en fusion i 1974 af A/S Nordisk Films Teknik fra 1906 og Johan Ankerstjerne A/S etableret i 1932 af den tidligere Nordisk Film cheffotograf Johan Ankerstjerne. Dette gør laboratoriet til verdens næstældste. Indtil 2003 fortsatte laboratoriet under navnet Johan Ankerstjerne A/S. 

Laboratoriet har stået for efterbehandlingen af mange danske film og serier, deriblandt Soldaterkammerater, Midt om natten og Matador.

Ekstern kilder/henvisninger 
 Officiel hjemmeside 
 

Lab
Filmselskaber fra Danmark
According to Jim

According to Jim er en amerikansk komedieserie skabt af Tracy Newman og Jonathan Stark. Afsnittene løber en halv time inklusiv reklamepauser og ca. 22 minutter uden. Serien debuterede på ABC 3. oktober 2001. I Danmark bliver serien sendt på 3+. James Belushi spiller hovedrollen som familiefaren Jim.

Karakterer 

 Jim: spilles af James "Jim" Belushi. Han er gift med Cheryl og sammen har de tre børn. Jim lyver ofte hvilket giver ham problemer når Cheryl opdager det, men er også en stor del af seriens humor. Han arbeder som entreprenør. Jim er meget glad for sport, hans favorit hold er Chicago Bears, Chicago Cubs,Chicago Blackhawks og
Chicago Bulls.

Rolleliste 

 Jim: James Belushi
 Cheryl: Courtney Thorne-Smith
 Andy: Larry Joe Campbell
 Dana: Kimberly Williams-Paisley
 Ruby: Taylor Atelian
 Gracie: Billi Bruno
 Kyle: Connor Rayburn 

Amerikanske tv-serier fra 2000'erne
Komedieserier fra USA
Tv-programmer fra American Broadcasting Company